**Ministru kabineta rīkojuma projekts**

**„Par finansējumu ēku Kalnciema ielā 10 k-2 un k-3, Rīgā, pārbūves darbu profesionālās izglītības kompetences centra „Nacionālā Mākslu vidusskola” vajadzībām izdevumu segšanai” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finansējumu ēku Kalnciema ielā 10k-2 un k-3, Rīgā, pārbūves darbu profesionālās izglītības kompetences centra „Nacionālā Mākslu vidusskola” vajadzībām izdevumu segšanai” (turpmāk – Projekts) sagatavots, lai segtu ilgtermiņa saistības Kultūras ministrijas budžetā ēku Kalnciema ielā 10 k-2 un k-3, Rīgā, pārbūves darbu izdevumu segšanai, pielāgojot ēkas profesionālās izglītības kompetences centra „Nacionālā Mākslu vidusskola” (turpmāk – kompetences centrs) vajadzībām. Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajai daļai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2020.gada 18.augusta sēdes protokollēmuma (prot. Nr.49 46.§) „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023.gadam” un likumprojekta „Par valsts budžetu 2021.gadam” izstrādes procesā”” 33.punktu, lai finansējumu 3 000 000 *euro* apmērā kompetences centra ēku Slokas ielas 52A un Slokas ielas 52B, Rīgā, pārbūves darbu izdevumu segšanai novirzītu Eiropas Reģionālā attīstības fonda darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” projekta „Profesionālās izglītības kompetences centra „Nacionālā Mākslu vidusskola” modernizācija Nr.8.1.3.0/17/I/005” īstenošanai Kalnciema ielā 10 k-2 un k-3, Rīgā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2018.gada 16.oktobra rīkojumu Nr.518 „Par finansējumu ēku Slokas ielā 52A un Slokas ielā 52B, Rīgā, pārbūves darbu izdevumu segšanai, lai pielāgotu ēkas profesionālās izglītības kompetences centra „Nacionālā Mākslu vidusskola” vajadzībām” nekustamā īpašuma (nekustamā īpašuma kadastra Nr.0100 063 0124) sastāvā esošo ēku Slokas ielā 52A un Slokas ielā 52B, Rīgā, pārbūves darbu profesionālās izglītības kompetences centra „Nacionālā Mākslu vidusskola” vajadzībām izdevumu segšanai 2022.gadā piešķirts finansējums 3 000 000 *euro* apmērā.  Ņemot vērā, ka, veicot iepirkumus visu kompetences centra plānoto infrastruktūras attīstības posmu īstenošanai, nepieciešamais finansējums Kalnciema ielas 10 k-2 un k-3, Rīgā, ēku pārbūvei pārsniedz piesaistīto investīciju apmēru par 3 349 492 *euro*, nepieciešams plānot finansējumu prioritāro attīstības kārtu finansēšanai pilnā apmērā.  Kompetences centra sastāvā esošās struktūrvienības – Rīgas Doma kora skola, Jaņa Rozentāla Mākslas skola, Emīla Dārziņa mūzikas skola un Rīgas Horeogrāfijas skola – katra sniedz būtisku ieguldījumu savu pārstāvēto nozaru profesionālās kultūrizglītības pieejamībā, kā mērķi izvirzot izcilību un talanta izkopšanu. Katra struktūrvienība pārstāv savu radošās darbības jomu: Rīgas Doma kora skola – vokālo mūziku, kordiriģēšanu un džeza mūziku un mūziklu mākslu, Jaņa Rozentāla Mākslas skola – vizuālo mākslu, multimediju dizainu un foto dizainu, Emīla Dārziņa mūzikas skola – instrumentālo mūziku, mūzikas teoriju, akadēmisko mūziku, Rīgas Horeogrāfijas skola – klasisko baletu un laikmetīgo deju.  Kompetences centrs plāno savu attīstību atbilstoši Kultūras ministrijas padotībā esošo profesionālās vidējās kultūrizglītības iestāžu attīstības koncepcijā (apstiprināta ar Ministru kabineta 2015.gada 4.marta rīkojumu Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”) un Kultūrpolitikas pamatnostādnēs 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401 „Par kultūrpolitikas pamatnostādnēm 2014. – 2020.gadam „Radošā Latvija””) noteiktajam, ka kompetences centri tiek veidoti kā izcilības centri ar resursu un kompetenču koncentrāciju uz esošo specializēto kultūrizglītības iestāžu bāzes, plānojot atbilstošas infrastruktūras attīstību. Kā priekšnosacījums kvalitatīva un konkurētspējīga izglītības procesa nodrošināšanai ir plānotajam audzēkņu skaitam un izglītības programmām atbilstošas, modernas infrastruktūras pieejamība.  Šobrīd kompetences centra struktūrvienības funkciju veikšanai izmanto:   1. valsts īpašumā Finanšu ministrijas valdījumā esošo nekustamo īpašumu ar kadastra Nr.0100 061 0094, Rīgā, un nekustamo īpašumu ar kadastra Nr.0100 561 0062, kura sastāvā ietilpst būves Kalnciema ielā 10 k-1, Kalnciema ielā 10 k-2, Kalnciema ielā 10 k-3, Kalnciema ielā 12, Meža ielā 15, Rīgā, Rīgas Doma kora skolas, Rīgas Horeogrāfijas skolas un Emīla Dārziņa mūzikas skolas vajadzībām (saskaņā ar starp valsts akciju sabiedrību „Valsts nekustamie īpašumi” un kompetences centru 2010.gada 8.aprīlī noslēgto līgumu Nr.3094, 2010.gada 8.aprīlī noslēgto līgumu Nr.3066 un 2017.gada 12.janvārī noslēgto līgumu Nr.3/1-3-17-7/94 valsts akciju sabiedrība „Valsts nekustamie īpašumi” nodevusi kompetences centram apsaimniekošanā un lietošanā); 2. Rīgas pilsētas pašvaldības īpašumā esošo nekustamo īpašumu ar kadastra Nr.0100 061 0159 Hāmaņa ielā 2A, Rīgā, Jaņa Rozentāla Mākslas skolas vajadzībām.   Visu skolu ēkas ir tikai daļēji piemērotas izglītojamo skaitam un izglītības programmu īstenošanas specifiskajām prasībām mūzikā, mākslā, multimediju un foto dizainā un dejā. Nākotnē jānodrošina modernu un normatīvo aktu prasībām atbilstošu telpu un to platību pieejamība, ņemot vērā plānoto izglītojamo skaita pieaugumu. Ēku kapacitāte jau šobrīd tiek pārsniegta, atsevišķas ēku daļas ir uzskatāmas par neatbilstošām higiēnas, akustikas, atbilstoša apgaismojuma un citām normatīvo aktu prasībām (Ministru kabineta 2002.gada 27.decembra noteikumiem Nr.610 „Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” un Ministru kabineta 2015.gada 30.jūnija noteikumiem Nr.331 „Noteikumi par Latvijas būvnormatīvu LBN 208-15 „Publiskas būves””). Īpaši aktuāla ir sporta infrastruktūras un profesionālo mācību priekšmetu telpu nepietiekamība.  Jaņa Rozentāla Mākslas skolas audzēkņiem Hāmaņa ielā 2A, Rīgā, nav pieejama sporta zāle, tiek izmantotas sporta zāles citās skolās, kā arī nav pietiekamas telpas mākslas, foto un multimediju dizaina aprīkojuma atbilstošai izvietošanai un izmatošanai mācību procesā. Lai risinātu telpu nepietiekamības un neatbilstības problēmu, kompetences centrs plāno pārcelt Jaņa Rozentāla Mākslas skolu no ēkas Hāmaņa ielā 2A, Rīgā, uz ēkām Slokas ielā 52A un Slokas ielā 52B, Rīgā. Valsts īpašumā Finanšu ministrijas valdījumā esošo nekustamu īpašumu (nekustamā īpašuma kadastra Nr.0100 063 0124), kas sastāv no zemes vienības (zemes vienības kadastra apzīmējums 0100 063 0124), arodskolas ēkas, arodvidusskolas ēkas, katlu mājas, noliktavas, garāžas, šķūņa (būvju kadastra apzīmējumi 0100 063 0124 001, 0100 063 0124 002, 0100 063 0124 003, 0100 063 0124 004, 0100 063 0124 005, 0100 063 0124 007) Slokas ielā 52A, Slokas ielā 52B, Rīgā, saskaņā ar starp valsts akciju sabiedrību „Valsts nekustamie īpašumi” un kompetences centru 2016.gada 19.decembrī noslēgto līgumu Nr.3/1-3-16-7/2940 valsts akciju sabiedrība „Valsts nekustamie īpašumi” nodevusi kompetences centram apsaimniekošanā un lietošanā. Šobrīd ēkas nav piemērotas mācību procesa norisei, līdz ar to vispirms jāveic ieguldījumi šo ēku infrastruktūras sakārtošanā, paplašināšanā un modernizēšanā. Valsts akciju sabiedrība „Valsts nekustamie īpašumi” ir izvērtējusi un ar 2018.gada 24.aprīļa vēstuli Nr.4/4-1/5043 saskaņojusi kompetences centra būvniecības ieceri, kas paredz abu mācību korpusu pārbūvi – mācību telpu pārbūvi, liftu ierīkošanu, vides pieejamības jautājumu risināšanu, inženierkomunikāciju nomaiņu, fasāžu atjaunošanu, jumta seguma nomaiņu, savienojošas pārejas izbūvi starp abiem mācību korpusiem, teritorijas labiekārtošanu u.c., izdevumus sedzot no būvniecības pasūtītāja finanšu līdzekļiem.  Savukārt Rīgas Doma kora skolas, Rīgas Horeogrāfijas skolas un Emīla Dārziņa mūzikas skolas audzēkņiem būvju nekustamajā īpašumā Kalnciema ielā 10 k-1, Kalnciema ielā 10 k-2, Kalnciema ielā 10 k-3, Kalnciema ielā 12, Meža ielā 15, Rīgā, ir viena sporta zāle un ierobežotas ēdināšanas iespējas visiem audzēkņiem, trūkst telpas orķestru un koru mēģinājumiem, koncertiem un individuālajām nodarbībām, līdz ar to nepieciešams paplašināt telpas ēkās. Valsts akciju sabiedrība „Valsts nekustamie īpašumi” ar 2018.gada 12.februāra vēstuli Nr.4/4-1/1819 ir izskatījusi un saskaņojusi kompetences centra precizēto būvniecības ieceri, kas paredz ēku kompleksa inženiertīklu un telpu pārbūvi un atjaunošanu un sporta kompleksa jaunbūves būvniecību, izdevumus sedzot no būvniecības pasūtītāja finanšu līdzekļiem.  Lai īstenotu profesionālās kultūrizglītības prasībām atbilstošas infrastruktūras sakārtošanu, atbilstoši kompetences centra attīstības un investīciju stratēģijā 2015. – 2020.gadam noteiktajam, ir noteikti šādi infrastruktūras attīstības posmi:   1. kompetences centra ēkas Slokas ielā 52B, Rīgā, pārbūve atbilstoši telpu programmai, nodrošinot darbnīcu izbūvi, ēkas energoefektivitāti un ar to saistīto inženiertehnisko tīklu pārbūvi (būvdarbu īstenošanas periods 2020. – 2021.gads); 2. kompetences centra ēku kompleksa Kalnciema ielā 10 k-1, Kalnciema ielā 10 k-2, Kalnciema ielā 10 k-3, Kalnciema ielā 12, Meža ielā 15, Rīgā, attīstība, kas ietver:    1. mācību korpusa pārbūvi, atjaunojot vispārizglītojošo un profesionālo mācību priekšmetu telpas, koplietošanas un sanitārmezglu telpas, kā arī inženierkomunikācijas tīklus (būvdarbu īstenošanas periods 2020. – 2022.gads);    2. sporta zāles jaunbūvi trijos stāvos (tai skaitā sporta zāle, sanitārās telpas, ģērbtuves, inventāra telpa, ritmikas, vingrošanas, trenažieru zāles un mājturības kabinets) (būvdarbu īstenošanas periods 2020. – 2022.gads); 3. kompetences centra ēkas Slokas ielā 52A, Rīgā, pārbūve, tai skaitā inženiertehnisko tīklu pārbūve, paredzot administratīvā personāla, ēdināšanas, bibliotēkas, sporta un vispārizglītojošo priekšmetu apguves telpu grupas (tai skaitā sporta un aktu zāles) izbūvi atbilstoši telpu programmai (būvdarbu īstenošanas periods 2021. – 2022.gads).   Lai nodrošinātu finansējuma piesaisti plānotajiem infrastruktūras attīstības darbiem, ir izstrādāti projekti Eiropas Savienības struktūrfondu investīciju piesaistei:   1. projekts „PIKC „Nacionālā Mākslu vidusskola” modernizācija” Nr.8.1.3.0/17/I/005 darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros. Projekta „PIKC „Nacionālā Mākslu vidusskola” modernizācija” kopējās attiecināmas izmaksas ir 5 729 916 *euro*, tai skaitā Eiropas Reģionālās attīstības fonda finansējums 4 870 428,60 *euro*, valsts budžeta finansējums 859 487,40 *euro*;*;* 2. projekts „Energoefektivitātes paaugstināšana PIKC „Nacionālā Mākslu vidusskola” ēkā Slokas ielā 52B, Rīgā” Nr.4.2.1.2/18/I/014 darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkā” 4.2.1.2.pasākuma „Veicināt energoefektivitātes paaugstināšanu valsts ēkās” pirmās projektu iesniegumu atlases kārtas ietvaros. Projekta „Energoefektivitātes paaugstināšana PIKC „Nacionālā Mākslu vidusskola” ēkā Slokas ielā 52B, Rīgā” kopējais finansējums 638 225 *euro,* tai skaitā Eiropas Reģionālā attīstības fonda finansējums 542 491,21*euro* un valsts budžeta finansējums 95 733,79 *euro*.   Šobrīd projektu ietvaros ir izstrādāti un saskaņoti būvprojekti, saņemtas būvatļaujas un veikti būvdarbu veicēju iepirkumi. Šobrīd līgums ir noslēgts un uzsākti būvdarbi objektā Slokas ielā 52B, Rīgā. Savukārt līgumu par būvdarbu veikšanu objektiem Kalnciema ielā 10 k-2 un k-3, Rīgā, nevar noslēgt un uzsākt darbus nav iespējams, jo atbilstoši iepirkuma rezultātiem plānotās būvdarbu izmaksas pārsniedz pieejamo finansējumu apmēru Eiropas Savienības investīciju piesaistes projektos par 3 349 942 *euro*. Ņemot vērā, ka būvdarbu veikšana ēkās Kalnciema ielā 10 k-2 un k-3, Rīgā, pilnā apmērā, nodrošinot gan mācību korpusa pārbūvi, atjaunojot vispārizglītojošo un profesionālo mācību priekšmetu telpas, koplietošanas un sanitāro mezglu telpas, kā arī inženierkomunikāciju tīklus, gan sporta zāles izbūvi, ir prioritāra kompetences centra darbības nodrošināšanai, būtiski ir risināt nepieciešamā finansējuma piesaisti šī objekta būvdarbu īstenošanai, Slokas ielas 52A, Rīgā, ēkas pārbūvi plānojot ilgākā termiņā.  Kompetences centra infrastruktūras attīstības izmaksas ir norādītas Projekta sākotnējās ietekmes novērtējuma ziņojuma (anotācijas) pielikumā.  Lai nodrošinātu īstenoto Eiropas Reģionālā attīstības fonda projektu sasniegto rezultātu uzturēšanu projekta uzraudzības periodā, jautājums par nepieciešamo finansējumu nomas maksas un papildu maksājumu izdevumu segšanai jārisina likumprojekta „Par vidēja termiņa budžeta ietvaru 2023., 2024. un 2025.gadam” un likumprojekta „Par valsts budžetu 2023.gadam” izstrādes procesā.  Projekts sagatavots, ņemot vērā Ministru kabineta 2020.gada 18.augusta sēdes protokollēmuma (Nr.49 46.§) „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023.gadam” un likumprojekta „Par valsts budžetu 2021.gadam” izstrādes procesā”” 33.punktā Kultūras ministrijai doto uzdevumu sagatavot grozījumus Ministru kabineta 2018.gada 16.oktobra rīkojumā Nr.518 „Par finansējumu ēku Slokas ielā 52A un Slokas ielā 52B, Rīgā, pārbūves darbu izdevumu segšanai, lai pielāgotu ēkas profesionālās izglītības kompetences centra „Nacionālā mākslu vidusskola” vajadzībām”, 2022.gadā plānoto finansējumu 3 000 000 *euro* apmērā nekustamā īpašuma Slokas ielā 52A un Slokas ielā 52B, Rīgā, pārbūves darbu izdevumu segšanai novirzot Eiropas Savienības fondu projektu Kalnciema ielā 10 k-2 un k-3 īstenošanai, iekļaujot projektā Nr.8.1.3.0/17/l/005 kā neattiecināmās izmaksas. Līdz ar to būs nepieciešami grozījumi projektā Nr.8.1.3.0/17/l/005, norādot, ka nepieciešamā finansējuma iztrūkums tiks segts no neattiecināmām izmaksām.  Iztrūkstošos līdzekļus 349 942 *euro* apmērā 2020.gadam paredzēts segt, veicot pieprasījumu no valsts budžeta programmas „Līdzekļi neparedzētiem gadījumiem”. Šo līdzekļu piešķiršana 2020.gadā nav atliekama, tie nepieciešami, lai pilnībā segtu paredzamās līgumsaistības ēku Kalnciema ielā 10 k-2 un k-3, Rīgā, pārbūvei saskaņā ar būvdarbu iepirkuma līguma projektu, pilnībā nofinansētu plānotos darbus šajā gadā, kā arī varētu izmaksāt būvniekam avansu būvmateriālu un nepieciešamo iekārtu savlaicīgai pasūtīšanai un iegādei. Minētais būvdarbu iepirkums tika veikts uz noteiktu būvdarbu apjomu, ja līdzekļus nepiešķir, iepirkuma līgumu par šo apjomu nevar slēgt, iepirkums jāpārtrauc, tādējādi apdraudot Eiropas Reģionālā attīstības fonda darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” projekta „PIKC „Nacionālā Mākslu vidusskola” modernizācija” Nr.8.1.3.0/17/I/005 īstenošanu.  Jāatzīmē, ka sākotnēji tika ziņots, ka iztrūkstošā summa ir 267 722 *euro*. Starpība 82 220 *euro* apmērā veidojās, ņemot vērā, ka sākotnēji trūkstošā finansējuma summa tika aprēķināta 2020.gada jūlijā, pamatojoties uz to, ka 2020.gada 3.jūnijā noslēdzās iepirkuma piedāvājumu iesniegšana kompetences centra ēku Kalnciema ielā 10 k-2 un k-3, Rīgā, pārbūves darbu būvdarbu veikšanai un tika noskaidrotas pretendentu piedāvājumu summas, no kurām lētākā piedāvājuma summa ir 5 586 957,00 *euro*, tai skaitā PVN. Apzinot pieejamās izmaksas Eiropas Reģionālā attīstības fonda darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” projekta „PIKC „Nacionālā Mākslu vidusskola” modernizācija” un darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkā” 4.2.1.2.pasākuma „Veicināt energoefektivitātes paaugstināšanu valsts ēkās” pirmās projektu iesniegumu atlases kārtas projektu ietvaros, tika konstatēts, ka iztrūkstošais finansējums projektu īstenošanai, ņemot vērā veikto iepirkumu, ir 3 267 722 *euro*. Līdz ar to, izvērtējot infrastruktūras attīstības prioritātes, kompetences centrs lūdza Kultūras ministriju plānotajai Slokas ielas 52A, Rīgā, pārbūvei paredzēto finansējumu 3 000 000 *euro* apmērā novirzīt ēku Kalnciema iela 10 k-2 un k-3, Rīgā, pārbūvei, kā arī piešķirt papildus trūkstošo finansējumu 267 722 *euro* apmērā. Paralēli turpinājās Slokas ielas 52B, Rīgā, ēkas pārbūves atklātā konkursa iepirkuma izvērtēšana, tai skaitā vairākkārtēju sūdzību izskatīšana Iepirkumu uzraudzības birojā un Administratīvajā tiesā*,* kā rezultātālīgumu bija jāslēdz ar otro lētāko pretendentu (3 570 413 *euro* (tai skaitā PVN)). Līdz ar to faktiskās izmaksas par Slokas ielas 52B, Rīgā, būvdarbiem ir par 75 600 *euro* lielākas kā 2020.gada jūlijā plānots (kad tika norādīts pirmais lētākais piedāvājums 3 494 813 *euro* (tai skaitā PVN)). Attiecīgi nepieciešamais finansējums tika novirzīts no sākotnēji Kalnciema ielas 10 k-2 un k-3, Rīgā, pārbūves būvdarbiem plānotā finansējuma, to samazinot par 75 600 *euro*. 2020.gada jūlijā Kalnciema ielas 10 k-2 un k-3, Rīgā, pārbūves būvdarbiem tika plānots finansējums 5 586 957 *euro* (tai skaitā PVN) apmērā un būvuzraudzības izmaksas 20 000 *euro* (tai skaitā PVN) apmērā. Būvdarbu konkurss noslēdzās 2020.gada 3.jūlijā, piešķirot līguma slēgšanas tiesības pretendentam ar lētāko piedāvājumu – 5 586 957 *euro* (tai skaitā PVN). Savukārt būvuzraudzības iepirkums noslēdzās 2020.gada 11.augustā, kura rezultātā līguma slēgšanas tiesības piešķirtas pretendentam ar lētāko piedāvājumu – 26 620 *euro* (tai skaitā PVN), līdz ar to būvuzraudzības izmaksas ir par 6 620 *euro* vairāk nekā 2020.gada jūlijā ticis plānots. Ņemot vērā Slokas ielas 52B, Rīgā, pārbūves darbu un Kalnciema ielas 10 k-2 un k-3, Rīgā, būvuzraudzības faktisko cenu precizējumus iepirkumu procedūru rezultātā, esošais finansējuma iztrūkums ir 3 349 942 *euro*, kas ir par 82 220 *euro* vairāk kā 2020.gada jūlijā plānots (3 267 722 *euro*).  Minētie ieguldījumi veicinās ekonomikas uzlabošanos, kas Covid-19 infekcijas ietekmē bija kritusies. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Pārups 67330284

[Edvins.Parups@km.gov.lv](mailto:Edvins.Parups@km.gov.lv)